L 267/24 Den Europæiske Unions Tidende 17.10.2003 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 22. september 2003 om indgåelse af en aftale om fornyelse af aftalen om videnskabeligt og teknologisk samarbejde mellem Det Europæiske Fællesskab og Ukraine (2003/737/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 170, stk. 2, sammenholdt med artikel 300, stk. 2, første punktum, og stk. 3, første afsnit, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger: (1) — Aftalen om videnskabeligt og teknologisk samarbejde mellem Det Europæiske Fællesskab og Ukraine blev underskrevet den 4. juli 2002 i København. (2) I artikel 12, litra b), i denne aftale er det fastsat, at aftalen i første omgang indgås for en periode, som slutter den 31. december 2002, og forlænges for yderligere fem- årsperioder ved fælles overenskomst mellem parterne. (3) — Ukraines udenrigsminister har ved brev af 15. oktober 2002 opfordret til at forny den ovennævnte aftale for en yderligere femårsperiode. Parterne til aftalen er af den opfattelse, at en hurtig fornyelse af denne aftale er i begges interesse. (4) Indholdet af den aftale, der fornys, er identisk med den aftale, som netop er udløbet. (') Europa-Parlamentets udtalelse af 1.7.2003 (endnu ikke offentliggjort i EUT). (5) — Aftalen om fornyelse af aftalen om videnskabeligt og teknologisk samarbejde mellem Det  Europæiske Fællesskab og Ukraine bør godkendes på Fællesskabets vegne — TRUFFET FØLGENDE AFGØRELSE: Artikel 1 Herved godkendes aftalen om fornyelse af aftalen om videnska- beligt og teknologisk samarbejde mellem Det Europæiske Fællesskab og Ukraine for en yderligere femårsperiode på Fællesskabets vegne. Aftalens tekst er knyttet til denne afgørelse. Artikel 2 Rådets formand bemyndiges til at udpege den person, der er beføjet til at undertegne aftalen på Fællesskabets vegne. Udfærdiget i Bruxelles, den 22. september 2003. På Rådets vegne F. FRATTINI Formand